ขอสอบถามและติดตามความก้าวหน้าการยื่นขออนุญาตก่อสร้างบ้านครับ สิ่งที่ส่งมาด้วย	1) ใบรับแบบก่อสร้างและแผนผัง เลขที่ 636 ลงวันที่ 19 มกราคม 2565
		2) คำสั่งขอให้แก้ไขเปลี่ยนแปลง แผนผังบริเวณ  แบบแปลน รายการประกอบแบบแปลน หรือรายการคำนวณตามมาตรา 27 วรรคหนึ่ง เลขที่ กท 7003/505 ลงวันที่ 2 กุมภาพันธ์ 2565
3) คำร้องขออนุญาตต่างๆ ลงวันที่ 2 มีนาคม 2565

 		ตามที่ข้าพเจ้า นายพนิต ศุกรกมล ได้ยื่นขออนุญาตสร้างบ้านต่อสำนักงานเขตบางซื่อ           ในวันที่ 19 มกราคม 2565 และต่อมาได้รับคำสั่งขอให้แก้ไขเปลี่ยนแปลง แผนผังบริเวณ แบบแปลน       รายการประกอบแบบแปลน หรือรายการคำนวณตามมาตรา 27 วรรคหนึ่ง เลขที่ กท 7003/505 ลงวันที่       2 กุมภาพันธ์ 2565 โดยข้าพเจ้าได้นำแบบที่แก้ไขตามคำสั่งดังกล่าว จำนวน 5 ชุด ไปส่งยังสำนักงานเขต      บางซื่อ เมื่อวันที่ 2 มีนาคม 2565 แล้ว รายละเอียดปรากฏตามสิ่งที่ส่งมาด้วย 1 – 3 

 		บัดนี้ ข้าพเจ้ายังไม่ได้รับการติดต่อประสานงานจากเจ้าหน้าที่ว่ามีเหตุจำเป็นใดที่เจ้าพนักงานท้องถิ่นไม่อาจออกใบอนุญาตดังกล่าวได้ภายในระยะเวลาที่กำหนดไว้ในพระราชบัญญัติควบคุมอาคาร        พ.ศ. 2522 ทั้งนี้ ผลการพิจารณาเป็นประการใด โปรดแจ้งข้าพเจ้าได้ตามที่อยู่ข้างต้น จักขอบคุณยิ่ง